
DR.31.10.2017                                                        25                   

 
12.06 tgh. 

Tuan Gobind Singh Deo [Puchong]: 30 minit. Terima kasih Tuan Yang di-Pertua. 
Tuan Yang di-Pertua, kerajaan telah pun membentangkan satu bajet di mana jumlah wang 
yang diminta adalah besar. Apa yang penting Tuan Yang di-Pertua, adalah untuk kerajaan 
menunjukkan bahawa ianya adalah kerajaan yang menekankan prinsip integriti, yang 
menekankan prinsip bahawa sekiranya undang-undang digubal oleh Parlimen. Maka, 
undang-undang itu akan dipatuhi. Sekiranya ada apa-apa kesalahan di mana ada siasatan 
itu tindakan akan diambil terhadap mereka yang terlibat. 

 

[Timbalan Yang di-Pertua (Dato’ Sri Haji Ismail bin Haji Mohamed Said) 
mempengerusikan Mesyuarat] 

 

Jadi, di dalam keadaan itu saya bangkit untuk tanya Yang Amat Berhormat Perdana 
Menteri, apakah wang-wang dan usaha-usaha dari segi kewangan yang di bawah untuk 
mengukuhkan jabatan-jabatan seperti PDRM, SPRM dan juga Jabatan Peguam Negara. 
Demi usaha, demi menunjukkan bahawa kerajaan serius dalam usaha-usaha untuk 
membanteras kegiatan jenayah dalam negara ini. 

Tuan Yang di-Pertua, saya merujuk kepada satu jawapan yang diberikan kepada 
saya oleh Yang Berhormat Menteri dalam Jabatan Perdana Menteri minggu lalu. Di mana 
dalam satu soalan yang saya tanya berkenaan dengan status siasatan dalam kes 1MDB 
khususnya berkenaan dengan wang-wang yang dikatakan dijumpai dalam akaun Ahli 
Parlimen Pekan. Apakah tindakan yang telah pun diambil sehingga sekarang? Kenapa tidak 
ada tindakan sekiranya tidak ada?  

Apa yang berbangkit Tuan Yang di-Pertua adalah ini, kita lihat bahawa ada 
kenyataan daripada pihak polis. Pihak polis mengatakan bahawa mereka telah pun and I read 
“submitted the investigation papers to the AG’s Chamber on April 12”. Jadi, dalam tahun ini 
bulan April telah pun dibawa kertas siasatan kepada Jabatan Peguam Negara. Selepas itu, 
Ketua Pegawai Polis Negara mengatakan pada 20 September “police has concluded the 
investigation into 1MDB and there is no need to investigate the case further”. Ini membuat 
rujukan kepada fakta bahawa kertas siasatan telah pun dihantar ke Jabatan Peguam Negara 
supaya tindakan diambil oleh Jabatan Peguam Negara. 

Dalam sesi Parlimen ini, saya tanya sekali lagi apakah status siasatan itu? Saya lihat 
satu jawapan diberikan oleh Yang Berhormat Menteri. Beliau katakan bahawa kertas siasatan 
itu dihantar balik sekarang kepada pihak polis untuk siasatan lanjutan. Saya hendak tanya 
kepada Yang Berhormat Menteri, berapa lama kita perlukan untuk siasatan kes 1MDB. 
Apakah yang telah pun terjadi? Kenapa kes ini berdolak-dalik daripada pihak polis pergi ke 
Jabatan Peguam Negara, kepada Jabatan Peguam Negara balik kepada Jabatan Polis. 
Kenapa kita tidak boleh mencapai satu kata putus berkenaan dengan sama ada ataupun 
tidak kita perlu ambil tindakan. 

Ini adalah satu perkara yang bukan dibincangkan oleh kita di Malaysia sendiri Tuan 
Yang di-Pertua. Ini adalah satu perkara yang dibincangkan di seluruh dunia. Seluruh dunia 
melihat sistem keadilan di Malaysia khususnya berkenaan dengan kes 1MDB ini. 

Jadi, saya minta supaya satu keputusan diberikan kepada kita atau penjelasan 
kenapa sampai sekarang tidak ada tindakan. Sampai bila mereka akan berdolak-dalik 
daripada Jabatan Peguam Negara balik polis, balik Jabatan Peguam Negara. Ini bukan main-
main. Kita mahu tahu. Selaku Parlimen kita ada hak untuk tanya soalan ini. Saya minta 
supaya Yang Berhormat Menteri jawab soalan ini pada sesi jawapan menteri-menteri yang 
akan datang. 

Ini berkaitan dengan Jabatan Peguam Negara. Dalam Jabatan Peguam Negara, kita 
tahu ada satu Peguam Negara. Beliau ada kuasa untuk ambil tindakan. Ini termaktub di 
bawah Artikel 145, Perlembagaan Persekutuan. 

■1210 

 Tuan Yang di-Pertua, Malaysia ini dalam bulan Mei mendengar satu operasi 
tangkapan besar-besaran. Ada dilaporkan bahawa satu operasi dibuat secara besar-besaran 
oleh SPRM di mana ramai pegawai polis ditangkap khususnya di Melaka. Di situ dinyatakan 



12.06 tgh. Tuan Gobind Singh Deo [Puchong]: 30 minit. Terima kasih Tuan Yang di-Pertua. Tuan Yang di-Pertua, kerajaan telah pun membentangkan satu bajet di mana jumlah wang yang diminta adalah besar. Apa yang penting Tuan Yang di-Pertua, adalah untuk kerajaan menunjukkan bahawa ianya adalah kerajaan yang menekankan prinsip integriti, yang menekankan prinsip bahawa sekiranya undang-undang digubal oleh Parlimen. Maka, undang-undang itu akan dipatuhi. Sekiranya ada apa-apa kesalahan di mana ada siasatan itu tindakan akan diambil terhadap mereka yang terlibat. [Timbalan Yang di-Pertua (Dato' Sri Haji Ismail bin Haji Mohamed Said) mempengerusikan Mesyuarat]. Jadi, di dalam keadaan itu saya bangkit untuk tanya Yang Amat Berhormat Perdana Menteri, apakah wang-wang dan usaha-usaha dari segi kewangan yang di bawah untuk mengukuhkan jabatan-jabatan seperti PDRM, SPRM dan juga Jabatan Peguam Negara. Demi usaha, demi menunjukkan bahawa kerajaan serius dalam usaha-usaha untuk membanteras kegiatan jenayah dalam negara ini. Tuan Yang di-Pertua, saya merujuk kepada satu jawapan yang diberikan kepada saya oleh Yang Berhormat Menteri dalam Jabatan Perdana Menteri minggu lalu. Di mana dalam satu soalan yang saya tanya berkenaan dengan status siasatan dalam kes 1MDB khususnya berkenaan dengan wang-wang yang dikatakan dijumpai dalam akaun Ahli Parlimen Pekan. Apakah tindakan yang telah pun diambil sehingga sekarang? Kenapa tidak ada tindakan sekiranya tidak ada? Apa yang berbangkit Tuan Yang di-Pertua adalah ini, kita lihat bahawa ada kenyataan daripada pihak polis. Pihak polis mengatakan bahawa mereka telah pun and I read "submitted the investigation papers to the AG's Chamber on April 12". Jadi, dalam tahun ini bulan April telah pun dibawa kertas siasatan kepada Jabatan Peguam Negara. Selepas itu, Ketua Pegawai Polis Negara mengatakan pada 20 September "police has concluded the investigation into 1MDB and there is no need to investigate the case further". Ini membuat rujukan kepada fakta bahawa kertas siasatan telah pun dihantar ke Jabatan Peguam Negara supaya tindakan diambil oleh Jabatan Peguam Negara. Dalam sesi Parlimen ini, saya tanya sekali lagi apakah status siasatan itu? Saya lihat satu jawapan diberikan oleh Yang Berhormat Menteri. Beliau katakan bahawa kertas siasatan itu dihantar balik sekarang kepada pihak polis untuk siasatan lanjutan. Saya hendak tanya kepada Yang Berhormat Menteri, berapa lama kita perlukan untuk siasatan kes 1MDB. Apakah yang telah pun terjadi? Kenapa kes ini berdolak-dalik daripada pihak polis pergi ke Jabatan Peguam Negara, kepada Jabatan Peguam Negara balik kepada Jabatan Polis. Kenapa kita tidak boleh mencapai satu kata putus berkenaan dengan sama ada ataupun tidak kita perlu ambil tindakan. Ini adalah satu perkara yang bukan dibincangkan oleh kita di Malaysia sendiri Tuan Yang di-Pertua. Ini adalah satu perkara yang dibincangkan di seluruh dunia. Seluruh dunia melihat sistem keadilan di Malaysia khususnya berkenaan dengan kes 1MDB ini. Jadi, saya minta supaya satu keputusan diberikan kepada kita atau penjelasan kenapa sampai sekarang tidak ada tindakan. Sampai bila mereka akan berdolak-dalik daripada Jabatan Peguam Negara balik polis, balik Jabatan Peguam Negara. Ini bukan main- main. Kita mahu tahu. Selaku Parlimen kita ada hak untuk tanya soalan ini. Saya minta supaya Yang Berhormat Menteri jawab soalan ini pada sesi jawapan menteri-menteri yang akan datang. Ini berkaitan dengan Jabatan Peguam Negara. Dalam Jabatan Peguam Negara, kita tahu ada satu Peguam Negara. Beliau ada kuasa untuk ambil tindakan. Ini termaktub di bawah Artikel 145, Perlembagaan Persekutuan. #1210 Tuan Yang di-Pertua, Malaysia ini dalam bulan Mei mendengar satu operasi tangkapan besar-besaran. Ada dilaporkan bahawa satu operasi dibuat secara besar-besaran oleh SPRM di mana ramai pegawai polis ditangkap khususnya di Melaka. Di situ dinyatakan.